Jörg Urban

Jörg Urban (* 4. awgusta 1964 w Mišnje) je sakski politikar Alternatiwy za Němsku (AfD), wot 2014 přez krajnu lisćinu woleny zapósłanc Sakskeho krajneho sejma a wot 2017 jako naslědnik Frauki Petry předsyda swojeje frakcije w krajnym sejmje. Wot 4. februara 2018 je zdobom předsyda krajneho zwjazka strony w Sakskej.

Urban bě hač do lěta 2014 předsyda Zeleneje ligi w Sakskej a je wot 2013 člon AfD.

Wón bydli wot 1986 w Drježdźanach, je bjezkonfesionelny, woženjeny a ma tři dźěći.

 Wólby 
Urban kandidowaše w lěće 2015 bjez wuspěcha we wólbach za wyšeho měšćanostu Budyšina a w septembrje 2019 jako direktny kandidat we wólbnym wokrjesu Budyšin 5 přećiwo Markej Šimanej, kiž móžeše pak swój wólbny wokrjes ze snadnej wjetšinu zakitować.

 Wotkaz 

Kategorija:Zapósłanc sakskeho krajneho sejma
Kategorija:Čłon AfD
Kategorija:Rodź. 1964
Kategorija:Muž
Kategorija:Němc
Kategorija:Wosoba (Mišno)
Kategorija:Wosoba (Drježdźany)
Kategorija:Politikar (21. lětstotk)